**REPUBLIKA HRVATSKA**

**OSNOVNA ŠKOLA „ VLADIMIR NAZOR“**

Križevci, Ulica bana Josipa Jelačića 23

Broj RKP-a: 08588

MB: 01985949

OIB: 75892188943

Razina: 31

Šifra djelatnosti: 8520

Šifra županije: 06 – Koprivničko-križevačka

Šifra grada: 214 - Križevci

Oznaka razdoblja: 2021-12

**BILJEŠKE UZ FINANCIJSKE IZVJEŠTAJE ZA RAZDOBLJE**

**OD 01. SIJEČNJA DO 31. PROSINCA 2021. GODINE**

Osnovna škola „Vladimir Nazor“ Križevci posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu ( NN br. 3/15., 93/15., 135/15., 2/17., 38/17., 112/18., 126/19., 145/20., 32/21.)

**Bilješke uz Izvještaj PR-RAS**

**Bilješka 1 (AOP 064)** -tekuće pomoći proračunskim korisnicima iz proračuna koji im nije nadležan ostvarene su iz državnog proračun za plaće, prijevoz i ostale naknade zaposlenicima te naknade zbog neispunjenja obveze zapošljavanja osoba s invaliditetom u ukupnom iznosu od 10.936,181,21 kn. Iznos je veći u odnosu na prošlogodišnje razdoblje zbog povećanja osnovice plaća i ostalih naknada. Tekuće pomoći ostvarene su od Agencije za odgoj i obrazovanje za Županijska stručna vijeća u iznosu od 8.000,00 kn i od Koprivničko – križevačke županije i Grada Koprivnice za županijska natjecanja u iznosu od 2.198,00 kn. Tekuće pomoći ostvarene su za mentorstva učitelja, radne udžbenike i testiranja zaposlenika na Covid-19 u iznosu od 5.319,58 kn.

**Bilješka 2 (AOP 065)** - kapitalne pomoći proračunskim korisnicima ostvarene su za nabavu udžbenika u iznosu od 270.331,98 kn što je manje u odnosu na prošlo izvještajno razdoblje jer se koriste rabljeni udžbenici iz prethodne godine, a nabavljaju su se samo potrebna nova izdanja udžbenika te za lektire u knjižnici 7.000,00 kn.

**Bilješka 3 (AOP 070)** -tekuće pomoći temeljem prijenosa EU sredstava ostvarene su od Agencije za mobilnosti i programe EU za Projekt Erasmus +, u manjem iznosu od prošle godine jer je isplaćena samo razlika za drugo projektno razdoblje.

**Bilješka 4 (AOP 112)** -prihodi po posebnim propisima za prehranu u školskoj kuhinji ostvareni su u većem iznosu od prošle godine u kojoj je bio duži prekid nastave uslijed pandemije korona virusa. U 2021. godini zbog nešto povoljnije epidemiološke situacije nastava na daljinu održavana je samo za učenike viših razreda, dok su učenici nižih razreda polazili nastavu u školi.

**Bilješka 5 (AOP 121)** – povećani su prihodi od prodaje proizvoda i robe zbog boljeg ostvarenja prihoda od prodaje trave za košnju te otpadne hrane iz školske kuhinje.

**Bilješka 6 (AOP 122)** - prihodi od pruženih usluga ostvareni su u manjem iznosu u odnosu na prošlo izvještajno razdoblje zbog manje ostvarenog prihoda od najma sportske dvorane.

**Bilješka 7 (AOP 123**) - tekuće donacije ostvarene su od fizičkih osoba, od neprofitne organizacije ostvarena je donacija za informatičare, a trgovačka društava donirala su cvijeće, zemlju i sadnice za uređenje područnih škola te računalo sa monitorom za matičnu školu.

**Bilješka 8 (AOP 130)** - prihodi iz nadležnog proračuna za financiranje rashoda poslovanja veći su u odnosu na prošlo izvještajno razdoblje u kojem se nastava održavala na daljinu u većem opsegu te su brojne aktivnosti učitelja i učenika bile smanjene, kao i ostali troškovi poslovanja.

**Bilješka 9 (AOP 149)** - plaće za zaposlene veće su u tekućem izvještajnom razdoblju zbog povećanja osnovice bruto plaće.

**Bilješka 10 (AOP 153)** - ostali rashodi za zaposlene ostvareni su u manjem iznosu od prošlogodišnjeg razdoblja jer je bilo manje isplata jubilarnih nagrada i pomoći za bolovanja.

**Bilješka 11 (AOP 156)** - doprinosi za obvezno zdravstveno osiguranje ostvareni su u većem iznosu sukladno povećanju bruto plaća.

**Bilješka 12 (AOP 157)** – doprinosi za obvezno osiguranje u slučaju nezaposlenosti iskazani su zbog isplata plaća iz 2016. i 2017. godine po sudskim presudama.

**Bilješka 13 (AOP 161**) -naknada za prijevoz zaposlenika ostvarena je u većem iznosu jer je nastava održavana više u školi nego na daljinu kao u prošlom izvještajnom razdoblju kada su zaposlenici radili od kuće pa se ovi troškovi nisu obračunavali.

**Bilješka 14 (AOP 162)** - stručna usavršavanja veća su u odnosu na prošlo izvještajno razdoblje u kojem zbog epidemioloških mjera nisu održavani stručni skupovi i seminari.

**Bilješka 15 (AOP 165)** – uredski materijal i ostali materijalni rashodi veći su u prošlom izvještajnom razdoblju zbog provođenja kurikularne reforme kojom su nabavljeni didaktički materijali koje je financirano Ministarstvo znanosti i obrazovanja.

**Bilješka 16 (AOP 166)** - materijal i sirovine ostvareni su većem iznosu od prošlogodišnjeg kada zbog prekida nastave radi pandemije nije radila školska kuhinja.

**Bilješka 17 (AOP 167**) - energija je utrošena u većem iznosu od prošlogodišnjeg kada su zbog neodržavanja nastave u školi radi pandemije bili smanjeni troškovi struje i plina.

**Bilješka 18 (AOP 168**) - materijal i dijelovi za tekuće i investicijsko održavanje ostvareni su u manjem iznosu od prošle godine kada je bilo nabavljeno više dijelova za popravak kosilica i ostalog inventara.

**Bilješka 19 (AOP 169)** - sitni inventar je u prošlogodišnjem razdoblju nabavljen u većem iznosu zbog provođenja kurikularne reforme za koju je sredstva osiguralo Ministarstvo znanosti i obrazovanja.

**Bilješka 20 (AOP 174)** - usluge tekućeg i investicijskog održavanja veće su u odnosu na prošlogodišnje razdoblje zbog radova na sanaciji učionica i krova te skidanja dimnjaka sa stare školske zgrade zbog oštećenja u potresu.

**Bilješka 21 (AOP 175**) – komunalne usluge ostvarene su u većem iznosu od prošlogodišnjeg razdoblja zbog izvršenih zemljanih radova oko matične škole.

**Bilješka 22 (AOP 177)** - zakupnine i najamnine veće su u odnosu na prošlogodišnje razdoblje zbog najma aparata za vodu na područnim školama.

**Bilješka 23 (AOP 178**) - zdravstvene usluge ostvarene su u većem iznosu zbog testiranja necijepljenih zaposlenika na COVID 19, a koje financira Ministarstvo znanosti i obrazovanja

**Bilješka 24 (AOP 179)** - intelektualne i osobne usluge veće su u odnosu na prošlogodišnje razdoblje zbog promjene konta za knjiženje poslova zaštite na radu.

**Bilješka 25 (AOP 180)** - računalne uslugeveće su u odnosu na prošlo izvještajno razdoblje zbog više izvršenih popravaka na računalima.

**Bilješka 26 (AOP 181**) – ostale usluge veće su u odnosu na prošlogodišnje razdoblje zbog uvođenja konta usluge čuvanja imovine i osoba.

**Bilješka 27 (AOP 186**) - reprezentacija je ostvarena u većem iznosu od prošlogodišnjeg zbog ugošćavanja kolega iz Španjolske koji su posjetili našu školu kroz projekt Erasmus +.

**Bilješka 28 (AOP 189)** – zbog sudskih sporova između zaposlenika i škole radi isplata razlike plaća iskazani su troškovi sudskih postupaka .

**Bilješka 29 (AOP 208)** – zatezne kamate obračunate su kod isplate razlike plaća za 2016. i 2017. godinu po sudskim presudama.

**Bilješka 30 (AOP 307**) - prihodi od stambenih objekata iskazani su u manjem iznosu zbog manje ostvarenih prihoda od prodanih stanova.

**Bilješka 31 (AOP 318**) - prihodi od prodaje opreme iskazani su zbog prodaje starog klavira u prošlogodišnjem razdoblju dok u 2021. godini nije bilo takvih prihoda.

**Bilješka 32 (AOP 364)** – od uredske opreme i namještaja nabavljeni su ormari i stolice za učionice razredne te računala za učionicu informatike iz decentraliziranih sredstava.

**Bilješka 33 (AOP 370)** - tokom 2021. godine nabavljena je traktorska kosilica za košnju trave u iznosu od 15.749,00 iz decentraliziranih sredstava i hladnjak za školsku kuhinju u iznosu od 21.530,00 kn od prihoda po posebnim propisima.

**Bilješka 34 (AOP 378**) - iskazana je nabava udžbenika koje financira Ministarstvo znanosti i obrazovanja, u prošlogodišnjem razdoblju je nabavljeno više novih udžbenika koji se koriste i za šk. godinu 21/22.

**Bilješka 35 (AOP 397)** – od dodatnih ulaganja na građevinskim objektima izvršena je rekonstrukcija sanitarnih čvorova u novom dijelu školske zgrade iz decentraliziranih sredstava .

**Bilješka 36 (AOP 635)** - manjak prihoda i primitaka iznosi 3.948 zbog ostvarenih većih rashoda nad prihodima tokom 2021. godine.

**Bilješka 35 (AOP 635)** - višak prihoda i primitaka raspoloživ u sljedećem razdoblju iznosi ukupno 95.809 kn, dobiven razlikom AOP-a 636 – višak prihoda preneseni i AOP-a 635 – manjak prihoda i primitaka.

Križevci, 28.01.2022.

Voditeljica računovodstva Ravnatelj škole

Gordana Lončarić Igor Brkić

**Bilješke uz bilancu**

**Bilješka 1 (AOP 002) –** nefinancijska imovinaukupno iznosi 19.097.416 kn. Tokom 2021. godine nabavljena su stolna računala za informatičku učionicu, traktorska kosilica za košnju trave, hladnjak za školsku kuhinju, namještaj za učionice razredne nastave, udžbenici za učenike, knjige za knjižnicu, izvršena je rekonstrukcija sanitarnih čvorova u novom dijelu školske zgrade. Udžbenici su jednokratno otpisani prema uputi Ministarstva financija. Izvršen je ispravak vrijednosti imovine prema zakonskim stopama.

**Bilješka 2 (AOP 081)** - ostala potraživanja u iznosu od 119.721 kn odnose se na potraživanja za naknade za bolovanja preko 42 dana koja nisu kompenzirana sa HZZO-om do 31.12.2021.

**Bilješka 3 (AOP 141)** - potraživanja za prihode poslovanja u iznosu od 289.972 kn odnose se na nenaplaćene prihode za školsku kuhinju i nenaplaćene prihode od najma stanova i dvorane te potraživanja za sredstva s podračuna Grada.

**Bilješka 4 (AOP 158)** - Ispravak vrijednosti potraživanja proveden je po stopi od 50% za nenaplaćena potraživanja za prihode školske kuhinje u razdoblju od jedne do tri godine.

**Bilješka 5 (AOP 168**) - kontinuirani rashodi budućih razdoblja u iznosu od 879.466 odnose se na troškove plaće za prosinac 2021. koja dospijeva u siječnju 2022. godine.

**Bilješka 6 (AOP 172**) - obveze za zaposlene odnose se na obveze za plaće zaposlenika za prosinac 2021. godine.

**Bilješka 7 (AOP 173)** – obveze za materijalne rashode odnose se na rashode nastale tokom prosinca sa dospijećem u siječnju 2022. godine i prijevoz zaposlenika na posao i s posla za prosinac 2021. godine.

**Bilješka 8 (AOP 182**) – ostale tekuće obaveze odnose se na bolovanja preko 42 dana koja refundira HZZO.

**Bilješka 9 (AOP 230)** – naplaćeni prihodi budućih razdoblja odnose se na unaprijed plaćenu prehranu u školskoj kuhinji.

**Bilješka 10 (AOP 239)** ­-višak prihoda iznosi ukupno 95.809 kn, od toga višak prihoda poslovanja iznosi 115.630, a manjak prihoda od nefinancijske imovine iznosi 19.821 kn.

**Bilješka 11 (AOP 254**) – izvanbilančni zapisi povećani su za iznos sudskih sporova u tijeku koji se odnose na tužbe zaposlenika radi isplate razlika plaća po većoj osnovici za 2016. i 2017. godinu. U izvanbilančnoj evidenciji evidentirani su printeri i fotokopirni uređaji u najmu, tableti i oprema iz Projekta kurikularne reforme faza II, garancija banke za otklanjanje nedostataka u garantnom roku.

Križevci, 28.01.2022.

Voditeljica računovodstva Ravnatelj škole

Gordana Lončarić Igor Brkić

**Bilješke uz Izvještaj o obvezama**

**Bilješka 1 (AOP 001)** -stanje obveza 1. siječnja iznosi 1.134.313 kn, a odnosi se na rashode za mjesec prosinac 2020. godine koji su podmireni u siječnju 2021. godine.

**Bilješka 2 (AOP 003)** - povećanje međusobnih obveza proračunskih korisnika u iznosu od 82.658 kn odnosi se na obveze za bolovanja na teret HZZO-a nastale u razdoblju od siječnja do prosinca 2021. godine.

**Bilješka 3 (AOP 004)** - povećanje obveza za rashode poslovanja ukupno iznosi 13.498.703 kn za plaće zaposlenih, materijalne, financijske i ostale tekuće rashode.

**Bilješka 4 (AOP 013)** - obveze za nabavu nefinancijske imovine odnose se na rashode iz razreda 4, a sve su podmirene do 31.12.2021.

**Bilješka 5 (AOP 020**) - ukupno podmirene obveze u 2021. godini iznose 14.123.063 kn.

**Bilješka 6 (AOP 038)** -stanje obveza na kraju izvještajnog razdoblja iznosi ukupno 1.169.625 kn. Sve obveze su nedospjele.

**Bilješka 7 (AOP 098)** -međusobne obveza proračunskih korisnika odnose se na bolovanja na teret HZZO-a te iznose 114.816 kn.

**Bilješka 8 (AOP 099)** - obveze za rashode poslovanja iznose 1.054.809 kn te sadrže obaveze za isplatu plaće za prosinac 2021. i ostale obveze za materijalne rashode nastale u mjesecu prosincu sa rokom dospijeća u siječnju 2022. godine.

**Bilješke uz Izvještaj o promjenama u vrijednosti i obujmu imovine i obveza**

Tokom 2021. godine nije bilo promjena u vrijednosti i obujmu imovine i obveza.

**Bilješke uz Izvještaj o rashodima prema funkcijskoj klasifikaciji**

**Bilješka 1 (AOP 110)** - iskazuje ukupne rashode vezane uz poslovanje školske ustanove u tekućoj godini u iznosu od 13.957.865 kn što je 8,4 % više od prethodne godine.

**Bilješka 2 (AOP 122)** - iskazuje troškove prehrane u školskoj kuhinji koji su u tekućoj godini za 19,6 % veći u odnosu na prethodnu godinu u kojoj je nastava na daljinu održavana u većem obimu radi pandemije.

Križevci, 28.01.2022.

Voditeljica računovodstva Ravnatelj škole

Gordana Lončarić Igor Brkić

Tel. 048/270-063